Soledad Antelada Toledano

Soledad Antelada Toledano (Buenos Aires, Argentina, 1977) Argentinan jaiotako hacker espainiarra da, sistema informatikoen ingeniaritzan eta "penetration testingean" aditua, eta Kaliforniako Unibertsitateko Lawrence Berkeley National Laboratory Segurtasun Saileko zibersegurtasunean lan egiten du.

 Biografia 
Buenos Airesen jaio zen, eta lau urte zituela, Argentinako diktadura zela eta, gurasoekin Marbellara, Espainiara, joan zen, diktadura frankistan familiak Malagatik Argentinara ihes egin baitzuen. Haurra zenean, mundu guztiak esaten zion informatika zela etorkizuneko karrera, eta hori baldin bazen etorkizuneko karrera, espezialitate horretan matrikulatu behar zuen, nahiz eta bere gelan hiru neska besterik ez zeuden. Antelada Sistema Informatikoen Ingeniaritzan graduatu zen Malagako Unibertsitatean.

 Ibilbide profesionala 
Ikasketak amaitu zituenean, beka bat jaso zuen Kantabriako eta Andaluziako autonomia-erkidegoetako larrialdi-zerbitzuen programatzaile gisa, eta hantxe geratu zen lanean 2008ra arte. 2009. urtearen amaieran, Luandako, Angolako, larrialdi-sistema lantzen hasi zen.

1999an San Frantziskon (AEB) egon zen oporretan, eta Silicon Valley bisitatu zuen. Ingelesa izan zen lehen arazoa, baina gainditzea lortu zuen. Hainbeste gustatu zitzaion Kalifornia, non itzultzea pentsatu zuen. Anteladari dibertigarriqa iruditzen zitzaion unibertsitate batean hacker-ikastaro bat ikasteak. Asko bilatu ondoren, Berkeleyko Unibertsitatean aurkitu zuen. Horregatik, 2010ean Estatu Batuetara itzuli zen; ordukoan, segurtasunari eta sareei buruzko ikasketak osatzeko. San Frantziskoko City Collegen matrikulatu zen, bi urteko masterra egiteko, zibersegurtasunean, hacker izaten ikasteko. Ikastaroaren izena “Penetratión Testing” zen. 2012an lortu zuen titulua.  2011n, ikasketak amaitu bitartean, bekadun gisa lan egin zuen Lawrence Berkeley National Laboratoryn (LBNL); beka amaitu zuenean, han zibersegurtasunean lan egitea eskaini zioten, eta onartu egin zuen. Laborategi hori hamahiru Nobel sariren sorlekua da, Kaliforniako Unibertsitateak kudeatzen du eta Estatu Batuetako Energia Departamentukoa da.

Laborategiko zibersegurtasun-saileko lehen emakumea eta  bakarra izan zen, baita jatorri hispanoa zuen lehena ere.  Hamabost adituk osatutako taldea zuzentzen du, AEBko Superkonputagailuen Konferentziako sarearen (Scinet) segurtasunaz arduratzeko. Haren espezializazio-eremua "penetration testing" da, enpresa-tresnak erabiliz. Urteko ikuskaritzak egiten dizkie zerbitzariei eta ekipoei, eta hamar mila ekiporen arteko ahultasunak bilatzen ditu LBNLn. 

Anteladaren leloetako bat hauxe da: “Sistemak funtzionatzen ez badu, 'apurtu' ezazu alde batetik edo bestetik”. Zuzenean kanpoko eragile gisa lan egiten du, hau da, sarean sartzen den erasotzailea dela sinetsarazten du.  Hackerra da, baina modu etikoan.

2014. urtean sortutako "Girls Can Hack" (Emakumeek hackeatu dezakete) fundazioaren buru da. Berkeleyko Laborategiko Emakume Zientifiko eta Ingeniarien Kontseiluko lehendakaria da.

 Sariak eta aintzatespenak 

 2016. urtean, Estatu Batuetako teknologian eragin handiena izan zuten 20 latinetako bat izendatu zuen CNETek. 
 2018an, Ikerketa eta Hezkuntza Komunitatearen saria jaso zuen, teknologiaren arloan ordezkatuta dauden taldeei laguntzeko.

 Erreferentziak 

 Kanpo estekak 

Kategoria:Buenosairestarrak
Kategoria:Argentinako ingeniariak
Kategoria:Emakume ingeniariak
Kategoria:Hackerrak
Kategoria:XXI. mendeko emakumeak